laion/Wikipedia-Exotic huggingface dataset:
Paul Himma (pastor)

Paul Himma (2. juuni 1910 Võrumaa – 11. detsember 1994 Tartu) oli kondiiter ja Tartu Salemi Baptisti Koguduse vaimulik. Paul Himma sündis Võrumaal Vana-Roosa vallas Metstaga külas Metsmõisa talus põliste põllutööliste perekonnas. Tema vanemad oli Gustav ja Amalie (neiupõlvenimega Malleus) Himma. Tal oli viis õde-venda, tema ise oli lastest neljas. Kui Paul oli nelja-aastane, suri tema ema ja isa abiellus Emilie Himmaga, kellest sai Pauli võõrasema. Aasta pärast suri ka isa. Lapsed kasvasid mõnda aega võõrasemaga, kuid sealse raske elu pärast läksid mõne aasta pärast võõraste juurde karja või tööle. Paul läks kuueaastaselt võõraste juurde karjaseks, varsti võttis ta onu, kelle nimi oli samuti Paul, ta enda hoolde. Aastatel 1932-1935 õppis Tartu Linna Majandusõpilastekoolis kondiitri eriala. Aastatel 1956-1962 õppis Usuteaduslikel Kursustel Tallinnas. 17-aastaselt kolis Paul Tartusse, et õppida amet. Ta sai "Univeri" pagariärisse õpipoisiks ning asus samal ajal õppima ka Tartu Linna Tööstus- ja Majandusõpilaste Kooli, kus sai kondiitri hariduse. Kolmeaastase kursuse lõpetas ta 1935. aastal. Paul Himma töötas kondiitrina ligi 30 aastat. 1943. aastast töötas ta ka pastorina: esialgu nelipühikoguduses, mille nimi on Tartu II Evangeeliumi Kristlaste-Baptistide Usuühing. 1946. aastal liideti see Tartu Saalemi Evangeeliumi Prii Usuühinguga ning ühinenud kogudus valis pastoriks Paul Himma. Hiljem nimetati kogudus Tartu Salemi Baptistikoguduseks. Paul Himma oli Salemi koguduse pastor 1972. aastani, kui ta andis ametiposti üle nooremale usuvennale Jüri Jürgensonile. 1975. aastal kutsus Võru Baptistikogudus Paul Himma enda pastoriks ja nii töötas ta veel kümme aastat selles ametis. 1943–1946 Tartu II Evangeeliumi Kristlaste–Baptistide Usuühingu pastor 1946–1972 Tartu Saalemi Evangeeliumi Prii Usuühingu (hilisema Tartu Salemi Baptistikoguduse) pastor 1975–1985 Võru Baptistikoguduse pastor Paul Himma jutlustest on ilmunud kogumik "Suuremeelne Jumal", kus on tema jutlused 1980. aastatest. Paul Himma oli abielus Ilse Himmaga (neiupõlvenimega Kääp). Nad abiellusid 18. aprillil 1938 Tartu Pauluse kirikus, kus neid laulatas õpetaja Harri Haamer. Pauli ja Ilse pojad on tõlkija Tiito Himma (1942–2017) ning eesti muusik ja kultuurikorraldaja Paul Himma (sündinud 1953). Uudu Rips (2000). Issanda aednik. Märkmeid Paul Himma elust. Tartu: OÜ Sõnasepp. Paul Himma (2008). Suuremeelne Jumal. Tallinn: Allika.
Rüüvöölane

Rüüvöölane (Dasypus) on vöölaste sugukonda kuuluv perekond imetajaid. Rüüvöölased elavad Lõuna-, Kesk- ja Põhja-Ameerikas. Perekonda kuulub 7 retsentset liiki. Dasypus hybridus Dasypus kappleri Dasypus novemcinctus – üheksavöölane Dasypus pilosus Dasypus sabanicola Dasypus septemcinctus Dasypus yepesi
Aleksei Jemelin

Aleksei Vjatšeslavovitš Jemelin (vene keeles Алексей Вячеславович Емелин; sündinud 25. aprillil 1986 Togliattis) on Venemaa jäähokimängija, kes mängib kaitsjana KHL-i klubis Omski Avangard. Ta alustas klubikarjääri kodulinna klubis Togliatti Lada, mille koosseisus debüteeris ta Venemaa kõrgliigas hooajal 2004–05. Aastatel 2007–2011 mängis ta Kaasani AK Barsi ridades. 2010. aastal võitis ta klubiga Gagarini karika. 2009–10 väljalangemismängude oli Jemelin HK MVDi mängija Martin Štrbáki kõrval resultatiivseim kaitsemängija (5+8). Hooaja 2009–10 väljalangemismängudes kogus ta punkte rohkem kui viimase kahe põhihooaja jooksul kokku. 2004. aastal valiti ta NHL-i draft '​is Montreal Canadiensi poolt 84. valikuna. Canadiensi meeskonnaga liitus ta 2011. aastal. NHL-is mängis ta Canadiensi meeskonnas kokku kuus hooaega. Hooajal 2017–18 mängis ta Nashville Predatorsis. 2018. aasta septembris naasis Jemelin Venemaale, sõlmides lepingu Avangardiga. 2012. aastal tuli Jemelin Venemaa jäähokikoondisega maailmameistriks. Maailmameistrivõistlustelt on ta võitnud veel ühe hõbemedali ja ühe pronksmedali. Lisaks kuulus ta Venemaa koondisse 2014. aasta taliolümpiamängudel. Aleksei Jemelin KHL.ru lehel Aleksei Jemelin NHL.com lehel Aleksei Jemelin hockeydb.com lehel
Toivo Kikkas

Toivo Kikkas (sündinud 19. veebruaril 1983) on eesti ajaloolane. 2020. aastal lõpetas Tartu Ülikool magistrikraadiga ajaloos, samal aastal astus doktoriõppesse. Kikkas töötas aastatel 2020-2021 Kaitseväe Akadeemia muuseumi juhatajana. Tartu Ülikooli ajalooringi esimees 2017-2018. Relvaõppe peajooni Eesti sõjaväeline hariduse ajaloos 1921-1940. Vabadussõja ajal käis ka varjatud võitlus. Tartu Postimees, 11. juuni 2021. Magistritöö "Võitlusvõime eesti sõdurite ja ohvitseride sõjakogemuses 1914-1920" Jalaväepolkude majandusülemad Vabadussõjas. Tõnu Tannberg (koostaja); Katre Kaju (Toim.). Vabadussõja mitu palet. Sõda ja ühiskond aastatel 1918–1920 (521−546). Tartu: Rahvusarhiiv. (Rahvusarhiivi toimetised). 2020 Eestlased maailmasõja hakklihamasinas. Imeline Ajalugu, 7, 62−71. 2020 Toivo Kikkas; Janet Laidla. Sada aastat üliõpilasesindust Tartu Ülikoolis. Tartu: Tartu Ülikooli Kirjastus. 2020 Janet Laidla; Toivo Kikkas. Akadeemiline vabariik. Tartu Ülikooli üliõpilaskond läbi aja. Tartu: Tartu Ülikooli muuseum. 2019 Toivo Kikkas; Marie Kõiver. Ajalooringi uus hingamine. Tuna. Ajalookultuuri ajakiri, 4, 149−151. 2019 2018 Rahvusarhiivi tudengipreemia 2019 Eesti Üliõpilaskondade Liit, aasta tudengiesindaja 2020 Tartu Ülikooli aumärk "ETIS CV: Toivo Kikkas". Vaadatud 19.11.2020. Siil, Virgo (veebruar 2018). "Ajalooringist sai Vabariigi sünnipäeva puhul filmiring". Universitas Tartuensis. Vaadatud 19.11.2020. Kikkas, Toivo (1. juuni 2021). "Relvaõppe peajooni Eesti sõjaväeline hariduse 1921-1940". Avademia Militaris. Vaadatud 16.09.2021. Kikkas, Toivo (11. juuni 2021). "Vabadussõja ajal käis ka varjatud võitlus". Tartu Postimees. Vaadatud 16.09.2021. "Võitlusvõime eesti sõdurite ja ohvitseride sõjakogemuses 1914-1920" (PDF). dspace.ut.ee. 16.06.2020. Vaadatud 30.05.2021. "Rahvusarhiivi tudengipreemia 2018 pälvis Toivo Kikkas". Vaadatud 19.11.2020. "EÜL andis üle 2019. aasta tunnustused". Vaadatud 19.11.2020.[alaline kõdulink] "Tartu Ülikooli aumärk". Vaadatud 19.11.2020.
Aleksandr Hohlatšov

Aleksandr Igorevitš Hohlatšov (sündinud 9. septembril 1993 Moskvas) on Venemaa jäähokimängija, kes mängib keskründajana KHL-i klubis Moskva Spartak. 2010. aastal siirdus ta mängima Põhja-Ameerikasse, liitudes Ontario Hockey League'i klubiga Windsor Spitfires. 2011. aastal valis Boston Bruins NHL-i draft '​is 40. valikuna. Hooaja 2012–13 alguses toimunud NHL-i tööseisaku ajal mängis ta KHL-i klubis Moskva Spartakis. Seejärel naasis ta Põhja-Ameerikasse. Hooaja 2012–13 teises pooles debüteeris Hohlatšov Boston Bruinsi noorteklubis Providence Bruins American Hockey League'is (AHL). Boston Bruinsi meeskonnas debüteeris Hohlatšov NHL-is 13. aprillil 2014 mängus New Jersey Devilsi vastu. NHL-is pääses ta järgmise kahe hooaja jooksul väljakule veel vaid kaheksas kohtumises. Ülejäänud ajal mängis ta Providence Bruinsis. 2015. aastal osales ta AHL-i tähtede mängul. Hooajal 2015–16 oli ta AHL-is resultatiivsuselt neljas mängija (23+45). 2016. aasta juulis sõlmis Hohlatšov lepingu KHL-i klubiga Peterburi SKA. Kuigi tema mänguaeg jäi vigastuse tõttu sel hooajal väheseks, võitis ta klubiga Gagarini karika. Aastatel 2017–2020 mängis ta KHL-is taas Moskva Spartaki ridades. 2020. aasta mais liitus ta Omski Avangardiga, kellega võitis 2021. aastal Gagarini karika. 2021. aasta juunis naasis ta Moskva Spartaki. 2012. aastal võitis Hohlatšov Venemaa kuni 20-aastaste koondisega juunioride maailmameistrivõistlustel hõbemedali ja aasta hiljem pronksmedali. Aleksandr Hohlatšov NHL.com lehel Aleksandr Hohlatšov KHL.ru lehel Aleksandr Hohlatšov hockeydb.com lehel
Atlass-sidus

Atlass-sidus ehk satäänsidus on sidus, mille puhul iga lõimelõng katab mitut koelõnga (lõimeatlass) või iga koelõng mitut lõimelõnga (koeatlass). Minimaalne niite arv kirjakorras on viis ning koe ja lõime ristumiskohad on paigutatud hajali. Atlass-sidus on üks kolmest põhisidusest. Atlass-siduses kangaid iseloomustab sile kauni läikega pind kanga paremal poolel (läige tuleb koe või lõime pikkadest lõngajooksudest), pehme libedana näiv pealispind ja hea langevus. Kui atlass-siduses vahetada kudumisel lõime- ja koeatlasspindu, on võimalik luua suuri mustreid (damast). Kangakudumisel soovitatakse jälgida, et lõngajooksud ei läheks liiga pikaks. Atlass-siduses kangad on näiteks atlass, duvetiin, tondinahk, kreppsatään, duchesse, lamee ja satinet, mustrilistest brokaat, žakard, drell ja damast. Mõnedes riikides eristatakse atlass- ja satäänsidust, näiteks venekeelses kultuuriruumis tähistab atlass-sidus sidust, mille puhul kanga paremal pool on koesuunalised lõngajooksud, ja satäänsidus sellist, mille puhul lõngajooksud kanga paremal pool on lõimesuunalised. Eesti keeles nimetatakse atlass-siduses kangaid üldnimega satäänideks. Viie niiega atlasspael Atlass-siduses tekstiil paremat poolt Damastis ja žakardis vahelduvad kangas lõime- ja koeatlass Tükk damasti - läikiv pind on lõimeatlass A. Tervonen. Kangad. Argo, 2016 Sidus. Eesti Entsüklopeedia Sissejuhatus sidustesse. - IIDA - käsitööblogi ja kursused
Ousia

Ousia [us'iia] (ka: usia, oysia; vanakreeka οὐσία; eesti 'olemus, olevus, olemine', ladina essentia, saksa das Wesen) on vanakreeka filosoofia üks olulisemaid sõnu. Sõna võttis filosoofilises tähenduses kasutusele Platon, kellega polemiseerib ousia tähenduse üle tema õpilane Aristoteles. Platoni filosoofias on ousia enamasti see, mis olev (to on) tõeliselt on, st oleva olemine või mis-olu. Platon kasutab sõna ousia ka laiemalt olemise tähenduses, st oleva kui sellise olemise ehk kõikvõimalike olevate mis-olu tähenduses. Kas Platon kasutab sõna ousia abstraktses tähenduses olemise kui sellise kohta, selle üle uurijate seas vaieldakse. Sõna ousia tõlgitakse filosoofilises kontekstis enamasti "olemuseks", mis on moodustatud ma-inifinitiivist "olema" ja tuletisliitest "-us". Keeleliselt täpsem oleks lähtuda oleviku kesksõna vormist "olev" ja tuletisliitest, mis annaks tõlkeks "olevus". Selle tõlke eeliseks on ousia jäämine seotuks olevaga ja antiikfilosoofia konteksti jaoks liigse abstraktsuse vältimine (infinitiiv on sõnatuletuse aluseks liiga ebamäärane), kuigi "olevust" kasutatakse peamiselt olendi tähenduses. Olevus/olemus oleks seega see, mis kuulub oleva juurde selle määratletusena mis-olu mõttes (nt "selle oleva, so leivanoa olevus on lõigata leiba"). Ousia tähendusväli vanakreeka keeles kätkeb endas ka inimesele vajalikke asju nagu majapidamises kasutatavaid tööriistu, kogu maist vara, st inimese pärust, mistõttu olevus/olemus on loomusest inimlikum ja võiks olla see, mille kaudu inimene asjade loomusele läheneb või end nende suhtes mõistab. Platon kasutab sõna ousia oma dialoogides vahel ka traditsioonilises, st päruse tähenduses. Olemus Logos Physis Loomus Loodus Entitas
Anton Burdassov

Anton Burdassov (sündinud 9. mail 1991 Tšeljabinskis) on Venemaa jäähokimängija, kes mängib KHL-i klubis Peterburi SKA ründajana paremäärel. Ta alustas klubikarjääri kodulinna klubis Tšeljabinski Traktor, mille meeskonnas debüteeris ta KHL-is hooajal 2009–10. 2012. aastal liitus ta Peterburi SKA-ga. 2015. aastal võitis ta klubiga Gagarini karika. Hooaja 2015–16 teises pooles siirdus ta Omski Avangardi. 2017. aasta mais liitus Burdassov Moskva CSKA-ga, kuid juba oktoobris müüdi tema mängijaõigused Ufa Salavat Julajevile. 2019. aasta oktoobris naasis ta SKA-sse. 2019. aastal osales Burdassov KHL-i tähtede mängul. 2011. aastal tuli Burdassov Venemaa kuni 20-aastaste koondisega juunioride maailmameistriks. Ta on kuulunud Venemaa jäähokikoondisse Euro Hockey Touril. Anton Burdassov KHL.ru lehel Anton Burdassov hockeydb.com lehel
Mjproduction

MJProduction (varem ka Mjproductions) on 2013. aastal Eestis asutatud produktsiooniettevõte, mis tegeleb artistide vahendamise, kontsertide korraldamise, muusika kirjutamisega ja ürituste piletimajandusega. MJproductioni eestvedaja on muusik, laulukirjutaja ja mänedžer Jüri Mets, kes astus meelelahutusärisse 1998. aastal ja oli tuntud kui DJ MJ. Koolidiskodelt liikus ta diskori ja korraldajana edasi väiksematesse baaridesse, klubidesse, rahvamajadesse ja ööelukeskustesse. 2009. aastast on MJproduction Vaido Neigausi, seejärel ka Ko$ka, ALISHA, Arturio produtsent. Nendest on menukaimaks osutunud Vaido Neigaus (nüüdisajal Vaido Lindström) lauluga "Kõigest loobunud" ja Kuuvalgus. MJProduction on korraldanud üle 1500 ürituse ja kontserdi. 4. septembril 2020 korraldas MJproduction koroonapandeemiast hoolimata klubikontserdi välisartistiga. MJproductioni vahendatud kontsertidel on esinenud näiteks Maks Barskih, Artik & Asti, Jah Khalib, Serebro, Ruki Vverh, Thomas Anders, Savage, Herb McCoy, Fancy, Niletto, Rasa, Dr Alban, Nastya Kamenskykh, 2Mashi. Korraldatud festivalide ja algatatud üritusesarjade seas on MJ YoungFest, MJ RockFest, KaSHA, Retro Legendid, Alice imedemaal jääshow (Tallinn), 80-90s Legends show (Eesti). 2021. aastal avas MJProduction ööklubi 'MJClub' Tallinna kesklinnas, aadressil Parda 9. Tegu on endise, Lauri Laubrele kuulunud, Baltikumi suurima ööklubiga Dekoltee, mis 2000. aastal pankrotistus ning kelle uueks omanikuks sai Mobix invest OÜ omanik Urmas Past. Uue nimega taas-avatud ööklubi Club Decolte tegutses paar aastat, peale mida võttis ruumi kasutusele meelelahutusärimees Aivar Leping kes suri 05.08.2010 peale mida pole antud ruumides suurt tegevust toimunud. Tänaseks on MJProduction taastanud ööklubi suursugususe, eemaldades vaheseina mis jagas Dekoltee ruumid Panoraami ja Parlamendi ruumideks. ning töötab täistuuridel "Klooga Aastavahetus". "Vaido Lindström". "Kõigest loobunud". "Kuuvalgus". "Niletto". "Max Barskih". "Artik&Asti". "Jah Khalib". "Serebro". "Ruki Vverh". "Thomas Anders". "Niletto". "Rasa". "Dr Alban". "Nastya Kamenskykh". "2Mashi". "MJYoungFest". "Retro Legendid". "Alice Imedemaal jääshow". "Dekoltee on muutunud vanarauaks". Äripäev. Vaadatud 16. jaanuaril 2023. "Kaks uut ööklubi avab peagi uksed". Eesti Päevaleht. Vaadatud 16. jaanuaril 2023. "Ööklubi Panoraam kolib Decolte ruumidesse". Majandus. 20. juuni 2006. Vaadatud 16. jaanuaril 2023. "Suri ööklubide omanik Aivar Leping". Staarid. 6. august 2010. Vaadatud 16. jaanuaril 2023. "От Шатунова до Dabro: новый ночной клуб MJClub в Таллинне набирает обороты". Party (vene). 1. juuli 2021. Vaadatud 16. jaanuaril 2023. "Mjproduction'i ajalugu on meeleolukas kohati skandaalne ning..." MJproduction. Vaadatud 16. jaanuaril 2023. https://mjproduction.ee/et/ MJproductioni koduleht https://www.youtube.com/c/DJMJ/featured DJ MJ
Brendan Leipsic

Brendan Leipsic (sündinud 19. mail 1994 Winnipegis, Manitobas) on Kanada jäähokimängija, kes mängib KHL-i klubis Magnitogorski Metallurg ründajana vasakäärel. Aastatel 2010–2014 mängis ta Western Hockey League'i klubis Portland Winterhawks. 2012–13 põhihooajal oli ta meeskonnakaaslase Nic Petani kõrval liiga resultatiivseim mängija (49+71). 49 väravaga oli Leipsic liiga suurim väravakütt. Lisaks tuldi samal hooajal liiga meistriks. 2012. aastal valis Nashville Predators ta NHL-i draft '​is 89. valikuna. 2014. aastal asus ta mängima American Hockey League'is (AHL) Predatorsi noorteklubis Milwaukee Admirals. 2015. aasta veebruaris müüdi tema mängijaõigused Toronto Maple Leafsile. Ta hakkas pärast seda mängima AHL-is Toronto Marliesi ridades. NHL-is tegi Leipsic debüüdi 13. veebruaril 2016 mängus Vancouver Canucksi vastu. Ta sai alates 2008. aastast pärast Nikolai Kuljomini esimeseks Maple Leafsi mängijaks, kes on oma debüütmängus värava löönud. Suurema osa sellest ja kogu järgmise hooaja mängis Lepsic siiski jätkuvalt AHL-is. Aastatel 2015 ja 2017 osales ta AHL-i tähtede mängul. 2017. aasta juulis sõlmis ta lepingu NHL-is esimest hooaega alustava Vegas Golden Knightsiga. 2018. aasta veebruaris siirdus ta Vancouver Canucksi. 2018. aasta detsembris asus ta mängima Los Angeles Kingsis. Hooajal 2019–20 mängis ta Washington Capitalsi ridades. 2020. aasta augustis sõlmis ta üheaastase lepingu Moskva CSKA-ga. Hooajal 2020–21 lõi ta KHL-is 11 väravat ja andis 13 väravasöötu. CSKA-ga jõudis ta samal hooajal Gagarini karika finaali, kus kaotati Omski Avangardile mängudega 2:4. 2021. aasta mais siirdus ta Metallurgi, kellega sõlmis kaheaastase lepingu. "«МЕТАЛЛУРГ» ПРОИЗВЁЛ ОБМЕН С МОСКОВСКИМ ЦСКА". metallurg.ru. 7.5.2021. Vaadatud 10.8.2021 Brendan Leipsic KHL.ru lehel Brendan Leipsic NHL.com lehel Brendan Leipsic hockeydb.com lehel
Rączna

Rączna on küla Poolas Väike-Poola vojevoodkonnas Krakówi maakonnas Liszki vallas. Rączna asub Krakówi kesklinnast umbes 13,5 km lääneedelas. Küla on esmamainitud 1393. aastal. https://bdl.stat.gov.pl/api/v1/data/localities/by-unit/011212006072-0325736?var-id=1639616&format=jsonapi, vaadatud 4.10.2022.
Dmitri Patrušev

Dmitri Nikolajevitš Patrušev (vene keeles Дмитрий Николаевич Патрушев; sündinud 13. oktoobril 1977 Leningradis) on Venemaa riigitegelane, alates 18. maist 2018 põllumajandusminister. Dmitri Patrušev on FSB endise direktori Nikolai Patruševi poeg. 1999. aastal lõpetas ta Moskvas Juhtimise Riikliku Ülikooli juhtimise erialal. Aastatel 2002–2004 täiendas end Venemaa Välisministeeriumi Diplomaatia Akadeemias maailmamajanduse erialal. Lisaks lõpetas ta 2006. aastal Moskvas Venemaa Föderatsiooni Föderaalse Julgeolekuteenistuse Akadeemia. Patrušev töötas aastatel 2004–2018 panganduses: 2007. aastal oli ta VTB-panga (Venemaa suuremaid panku) asepresident ja aastatel 2010–2018 Venemaa Põllumajanduspanga juhatuse esimees. Mais 2018 määrati Dmitri Patrušev Venemaa Föderatsiooni põllumajandusministriks. Patrušev sai Peterburi Riiklikust Majandusülikoolist 2003. aastal majanduskandidaadi kraadi kaitstes juhtimisalase väitekirja ja 2008. aastal majandusdoktori kraadi kaitstes doktoriväitekirja tööstuspoliitika teemal. Internetiühenduse Dissernet andmetel on Patruševi kandidaadi- ja doktoritöö osaliselt plagiaadid. Nii näiteks on tema doktoriväitekirjas 102 lehekülge teksti, mis on kopeeritud professor Gassan Safarovi 2005. aastal valminud doktoritööst. Aprillis 2022 viibis Patrušev töövisiidiga Tšetšeeni Vabariigis. Sel puhul andis Ramzan Kadõrov talle vabariigi pea seadlusega vabariigi teenelise põllumajandustöötaja aunimetuse. Кадыров наградил Патрушева званием «Заслуженный работник сельского хозяйства ЧР". grozniy.bezformata.com, 15. aprill 2022  Dmitri Patrušev – pildid, videod ja helifailid Wikimedia Commonsis
Moderna

Moderna (endise nimega ModeRNA Therapeutics) on Ameerika Ühendriikide biotehnoloogiaettevõte asukohaga Cambridge'is. Ettevõtte tegevus keskendub eranditult mRNA-tehnoloogiale tuginevale uute ravimite arendamisele, väljatöötamisele ja vaktsiinitootmistehnoloogiatele. Novembris 2020 avaldas Moderna, et COVID-19 vaktsiini efektiivsus on 94,5%.  Pikemalt artiklis Spikevax "Financial Review - Moderna and Subsidiary Companies". Moderna. 2019. Originaali arhiivikoopia seisuga 12. aprill 2020. Vaadatud 17. märts 2020. Catherine Shaffer (6.12.2013). "Moderna Makes Entrance with $40M Round for mRNA Work". BioWorld. Originaali arhiivikoopia seisuga 16.11.2020. Vaadatud 11.12.2013. Kuznia, Robert; Polglase, Katie; Mezzofiore, Gianluca (1. mai 2020). "In quest for vaccine, US makes 'big bet' on company with unproven technology". CNN Investigates. Originaali arhiivikoopia seisuga 16.11.2020. Vaadatud 1. mai 2020. We can stop COVID-19: Moderna vaccine success gives world more hope Reuters Michelle Roberts, Covid vaccine: Moderna seeks approval in US and Europe, BBC News, 30. november 2020
Targanice

Targanice (kuni 1964. aastani Targanica) on küla Poolas Väike-Poola vojevoodkonnas Wadowice maakonnas Andrychówi vallas. Wieś Targanice w liczbach Polska w liczbach
BioNTech

BioNTech on Saksa biotehnoloogiaettevõte peakorteriga Mainzis Rheinland-Pfalzi liidumaal Saksamaal. Ühendkuningriigi Riiklik tervishoiuteenistus (NHS) andis Pfizeri/BioNTechi väljatöötatud koroonavaktsiinile kasutusloa 2. detsembril 2020 ning elanikkonna vaktsineerimist alustatakse 2020. aasta 50. nädalal. "Turkish Germans raise new Covid vaccine hopes". BBC News, 10. november 2020. Vaadatud 20.11.2020. Michelle Roberts (2. detsember 2020, 15:10). "Covid Pfizer vaccine approved for use next week in UK". BBC News. Vaadatud 2. detsembril 2020.
Vito Mannone

Vito Mannone (sündinud 2. märtsil 1988 Desios) on Itaalia jalgpallur, kes mängib väravavahina Prantsusmaa kõrgliigaklubis Monaco. 2005. aastal liitus ta Inglismaa klubiga Arsenal. 2006. aastal debüteeris ta Inglismaa esiliigas Barnsleys laenul olles. Inglismaa kõrgliigas tegi Mannone Arsenali meeskonnas debüüdi 24. mail 2009 Stoke City vastu. Ta jäi järgmistel hooaegadel Arsenali varuväravavahiks, mängides lisaks laenul Inglismaa esiliigaklubis Hull City. 2013. aasta juulis sõlmis ta lepingu Inglismaa kõrgliigaklubiga Sunderland. Hooajal 2013–14 valiti ta Sunderlandi hooaja parimaks mängijaks. 2017. aastal liitus ta Inglismaa esiliigaklubiga Reading. 2019. aasta hooajal mängis ta Readingust laenul Major League Socceri klubis Minnesota United ja hooaja 2019–20 teises pooles Taani kõrgliigaklubis Esbjerg. Minnesota Unitedis mängides valiti ta liiga hooaja parimaks väravavahiks ja hooaja sümboolsesse koosseisu. 2020. aasta septembris sõlmis Mannone kaheaastase lepingu Prantsusmaa kõrgliigaklubiga Monaco. 2022. aasta septembris sõlmis ta üheaastase lepingu Lorient'ga. Aastatel 2009–2010 mängis Mannone Itaalia kuni 21-aastaste koondises. "Vito Mannone joins AS Monaco". AS Monaco. 11.9.2020. Vaadatud 20.11.2020 "VITO MANNONE ARRIVE AU FC LORIENT". fclweb.fr (prantsuse). FC Lorient. 2. september 2022. Vaadatud 16. septembril 2022.  Vito Mannone – pildid, videod ja helifailid Wikimedia Commonsis
Kevin Volland

Kevin Volland (sündinud 30. juulil 1992 Marktoberdorfis) on Saksamaa jalgpallur, kes mängib ründajana Saksa kõrgliiga klubis Berliini Union. Ta alustas klubikarjääri TSV 1860 Münchenis, mille koosseisus debüteeris ta hooajal 2010–11 Saksamaa esiliigas. Hooajal 2011–12 lõi Volland Saksamaa esiliigas 14 väravat. Aastatel 2012–2016 mängis ta Saksamaa kõrgliigas TSG 1899 Hoffenheimi ja aastatel 2016–2020 Leverkuseni Bayeri ridades. Nii hooajal 2017–18 kui ka 2018–19 lõi ta Saksamaa kõrgliigas 14 väravat. 2020. aasta septembris sõlmis Volland lepingu AS Monacoga. Suvel 2023 liitus ta ligi 4 miljoni euro eest Berliini Unioniga. 2015. aastal osales ta Saksamaa kuni 21-aastaste koondisega omavanuste Euroopa meistrivõistlustel, kus jõuti poolfinaali. Volland lõi turniiril kaks väravat ja andis ühe väravasöödu ning võitis Hõbepalli auhinna. Saksamaa jalgpallikoondises tegi ta debüüdi 13. mail 2014 sõprusmängus Poola vastu. Koondisekarjääri esimese värava lõi ta 11. novembril 2016 MM-i valikmängus San Marino vastu. "Kevin Volland joins AS Monaco". AS Monaco.com. 2.9.2020. Vaadatud 20.11.2020
Serhi Drozdov

Serhi Drozdov (ukraina keeles Сергій Семенович Дроздов; sündinud 24. veebruaril 1962 Tšernihivis) on Ukraina sõjaväelane. Ta on endine Ukraina õhujõudude ülem. Ta oli 2015-2021 Ukraina õhujõudude ülem. 2016 - kindralpolkovnik 2013 - kindralleitnant УКАЗ ПРЕЗИДЕНТА УКРАЇНИ №344/2021. Про звільнення С. Дроздова з посади командувача Повітряних Сил Збройних Сил України, 09.08.2021 Указ Президента України № 452/2016 Про присвоєння військових звань. 1. Присвоїти військове звання генерал-полковника: генерал-лейтенанту ДРОЗДОВУ Сергію Семеновичу - командувачу Повітряних Сил Збройних Сил України; 14.10.2016 Указ Президента України Про присвоєння військових звань. 2. Присвоїти військове звання генерал-лейтенанта: генерал-майору ДРОЗДОВУ Сергію Семеновичу - першому заступнику командувача Повітряних Сил Збройних Сил України; 24. august 2013
John Konesky

John S. Konesky (sündinud 19. novembril 1980 Columbuses Ohio osariigis) on Ameerika Ühendriikide kitarrist. [www.tenaciousd.com John Konesky Online] John Konesky andmekogus IMDb (inglise)